Lasbriewe vir millitêre hoës vir eers uitgestel | Maroela Media
Die weermag het aansoek gedoen om uitstel nadat die hooggeregshof Dinsdag gelas het dat lt.genl. Solly Shoke, hoof van die weermag, lt.genl. Zakes Zimpande Msimang, die hoof van die lugmag, en Sam Gulube, die sekretaris van verdediging, in hegtenis geneem moet word.
Regter Mmonoa Teffo het beslis dat die drie persone dadelik opgespoor moet word en na die naaste gevangenis geneem moet word vir minagting van die hof. Dit kom nadat hulle 'n vroeëre hofbevel geminag het waarvolgens vier lede van die lugmag, wat twee jaar gelede afgedank is, weer aangestel moet word.
"Die hof het besluit om die bevel van 1 Julie 2014 ter syde te stel sowel as die een wat op 10 September 2013 uitgereik is," het brig.genl. Xolani Mabanga, woordvoerder van die weermag, gesê. Die hofbevel van 10 September waarna Mabanga verwys, is vir die heraanstelling van die lugmaglede.
Die saak sal nou op 22 Julie aangehoor word.
Wittebroodspaartjie ry glo seun (14) dood
En so weet die howe nie wat om te doen nie en stry teen mekaar en mors die belasting betalers se geld. Lekker in die nuwe Suid Afrikaaaa!!!!